CAPITOLUL 1. DESPRE ABORDAREA OBIECTUALĂ 


1.1. Introducere în universul obiectelor 


Programul (informatic) este definit în mod tradițional ca fiind transpunerea într-un limbaj 
de programare a algoritmului de rezolvare a unei probleme. 

Se spune pe bună dreptate că, în terminologie informatică, nimic nu este mai uşor şi 
totodată mai greu de definit decât noţiunea de obiect. 

O definiție aproximativă pentru obiect ar fi aceea de entitate cu o existență concretă sau 
abstractă, caracterizată printr-un identificator (nume, cod sau ceva similar), o serie de proprietăți 
şi care execută sau suportă anumite acțiuni. 

Ce legătură au obiectele din lumea reală cu programele informatice? Ei bine, orice 
program încearcă să soluţioneze o problemă “decupată” din realitate, deci implicând sub anumite 
forme obiecte. 

Orientarea-obiect se poate defini ca fiind modelarea software-ului prin tehnicile de 
dezvoltare care facilitează construirea de sisteme complexe din componente individuale. Dintre 
stilurile de programare contemporane, ea favorizează cel mai mult apropierea de lumea reală. 

Dintr-o perspectivă istorică, geneza şi evoluţia limbajelor de programare, ca şi a 
tehnicilor de programare s-a legat aproape întotdeauna de evoluţia sistemelor de calcul. Se 
cunosc mai multe generaţii de limbaje de programare, pornind de la cele de nivel scăzut (cod- 
maşină) şi ajungând la limbajele de generația a patra. La început (adică timp de vreo două 
decenii şi jumătate) conceperea de programe era apanajul specialiştilor (care trebuiau să 
cunoască amănunțit hardware-ul pe care lucrau). Pe măsură însă ce s-au construit calculatoare 
mai puternice şi mai accesibile (din punct de vedere al preţului), limbajele de programare s-au 
orientat mai mult către utilizatorul obişnuit şi activitatea de programare a putut fi abordată de un 
cerc mai larg de persoane. De exemplu, prima versiune a limbajului BASIC (Beginner's 
Allpurpose Symbolic Instruction Code) a fost scrisă de Kurz şi Kemeny, de la Dartmouth 
College, SUA, în 1965 pentru familiarizarea studenţilor cu lucrul la calculator. Această versiune 
cuprindea doar 12 instrucţiuni (FORTRAN sau COBOL, utilizate în aplicații “serioase” erau 
mult mai complicate) care erau cuvinte din limba engleză (INPUT, PRINT etc.). Problema 
accesului la calculator era însă una spinoasă, timpul de prelucrare a unui mainframe din acea 
vreme fiind costisitor (se folosea sistemul time-sharing). 

Două sunt paradigmele sau stilurile de programare care au marcat evoluţia programării 
calculatoarelor ca fenomen: paradigma procedurală şi cea declarativă (figura 1). 

La sfârşitul anilor *60 s-a instaurat aşa-zisa “criză a programării”: multitudinea situaţiilor 
“de pe teren” solicitau programatori tot mai mulți şi tot mai bine pregătiți, precum şi multe sute 
de ore-om de muncă. Criza aceasta persistă şi în zilele noastre, deşi s-au căutat multe soluții 
pentru depăşirea ei. 

În domeniul tehnicilor de programare, un loc important îl ocupă încă programarea 


structurată, printre ai cărei promotori îi cităm pe E. Djikstra (cunoscut în anii 70 şi prin 


! Recunoscută oficial la conferința NATO privind proiectarea software-ului, Garmisch, Germania, 1968. 

înfierările aduse limbajelor de generaţia a treia”), O. Dahl, F. Knuth. Programarea structurată se 
bazează pe principiul “divide et impera”, pe separarea activității de proiectare a algoritmilor de 
codarea lor, a introdus structurile de control” şi a reprezentat un pas însemnat în contracararea 
“crizei programării”. Curente mai noi includ programarea bazată pe evenimente (proprie 
mediilor cu interfață grafică — Windows, MacOS), programarea vizuală şi programarea 
orientată pe obiecte. În cele mai multe dintre mediile moderne de dezvoltare a aplicaţiilor 
(Visual Basic, Delphi, Visual C++ ş.a.), coexistă elemente din programarea obiectuală, cea 
vizuală şi cea “evenimenţială”. 

Majoritatea conceptelor care se regăsesc astăzi în programarea orientată obiect au fost 
inventate în '60, însă limbajele orientate obiect au ajuns în prim plan în anii '80, când au avut loc 
două evenimente semnificative: publicarea în revista Byte (august 1981) a unui articol cu largă 
audiență descriind limbajul Smalltalk şi prima conferință având în vedere limbajele de 
programare orientate obiect în Portland, Oregon — 1986. 


Programare procedurală Programare declarativă 


Java 


Limbaje Limbaje Limbaje Limbaje logice 
obiectuale imperative funcţionale 


Eiffel 


Fig. 1 — Evoluţia limbajelor de programare (după Giumale, C., Limbajele de programare la sfârşit de secol, o 
barieră de cultură profesională?, în PCReport nr. 8/1997) 


Toate limbajele de programare dau posibilitatea abstractizării: limbajul de asamblare este 


ieod 


o “uşoară” abstractizare a maşinii pentru care este proiectat. În programarea “clasică” (folosind 
; a } A A 7 3 A k PN 4 
limbajele de generația a treia, mai precis cele imperative), abstractizarea se întâlneşte pe larg , 


dar ea implică totuşi judecarea problemei în termeni de structură a calculatorului, adică ținând 


? “erezia programării cu GO TO” 

? teorema lui Boehm şi Jacopini: orice program poate fi realizat prin combinarea structurilor de control: 
secvența, selecția şi iterația, iar fiecare structură de control are o singură intrare şi o singură ieşire. 

4 FORTRAN, primul limbaj de nivel înalt, a introdus primul mecanism de abstractizare, prin subrutine şi 


funcții (utilizatorul-neprogramator ştie ce face subrutina/funcția, nu cum face). 

cont de arhitectura von Neumann (vom numi în continuare calculatorul “spaţiul soluţiilor”, în 
opoziție cu lumea reală, care este “spațiul problemei”). Rolul programatorului, simbolizat în 
figura 2, este de a realiza o “mapare” cât mai fidelă a spaţiului soluţiilor pe spaţiul problemei, 
operaţie care nu întotdeauna reprezintă un succes total, ea depinzând de flexibilitatea limbajului 
folosit şi de abilitatea programatorului. De aceea, programele-sursă sunt deseori dificil de 
înţeles, greu de întreținut şi de modificat ulterior. 

O alternativă la cele de mai sus o reprezintă modelarea problemei de rezolvat astfel încât 
“plierea” pe structura sistemului de calcul să fie mai facilă. Din acest punct de vedere, limbajele 
inteligenţei artificiale se comportă mai bine: LISP reduce toate problemele la liste, APL la 
algoritmi, iar PROLOG la lanţuri de decizie. Nici una dintre aceste soluţii nu are însă caracter de 
universalitate, deoarece majoritatea limbajelor de programare se orientează spre rezolvarea unor 
tipuri “specifice” de probleme. 


tta 


"9 
Spaţiul Q 
soluţiei problemei 
(calculatorul) (lumea reală) 
asociere 


Fig. 2. Dilema programatorului 


Drumul spre programarea orientată pe obiecte am putea spune că a presupus parcurgerea 

mai multor etape, bazate în fapt pe evoluția modului de abstractizare a „spaţiului problemei”: 

L. Programarea procedurală în care abstractizarea presupunea elaborarea 
funcţiilor sub formă de proceduri; 

2. Programare modulară (Modula-2, ADA) care a deschis calea abstractizării 
datelor. Modulele furnizau o sintactică pentru descompunerea programelor în 
componente mai mult sau mai puțin independente. În acest context, pentru a 
exprima semantica mai bine semantica unui modul a fost introdul conceptul de 
tip de date abstract, care oferea un set de servicii complet pentru datele 
încapsulate, având ca sarcină şi păstrarea integrității acestora. 

3. Programare orientată pe obiecte care oferea o cale superioară de organizare a 


e EITE 


conceptele deosebite introduse de POO înseamnă polimorfism şi moştenire. 


Prin urmare abordarea OO face un pas înainte, oferind programatorului instrumente 
pentru reprezentarea elementelor din spațiul problemei într-un mod cât mai natural. Această 
reprezentare este suficient de generală pentru ca programatorul să nu fie limitat la un anumit tip 
de problemă. Elementele din “spațiul problemei” sunt referite ca “obiecte”. Programul poate să 
se adapteze la complexitatea problemei adăugând noi (tipuri de) obiecte. Descrierea problemei se 
face în termenii problemei şi nu în termenii soluției: se specifică mai mult ce decât cum trebuie 
făcut. 

1.2. Caracteristicile de bază ale obiectelor şi lucrului cu obiecte 


Alan Kay, considerat după unii părintele programării orientate obiect, a identificat 

următoarele caracteristici ca fundamentale în POO: 

1. “Orice” poate fi considerat obiect — Everything is an object. 

2. Prelucrările sunt efectuate de către obiecte comunicând între ele: unele cerând altora 
să execute anumite acțiuni. Obiectele comunică trimițând şi recepționând mesaje. Un 
mesaj este o cerere pentru o acţiune însoţit eventual de anumite argumente care ar 
putea fi necesare pentru a duce la bun sfârşit o sarcină. 

3. Fiecare obiect are propria sa memorie, care constă din alte obiecte. 

Fiecare obiect este o instanţă a unei clase. O clasă grupează obiectele similare. 

5. Clasa este “repository”-ul comportamentului asociat unui obiect. Adică, toate 
obiectele care sunt instanţe ale aceleaşi clase pot efectua aceleaşi acțiuni. 

6. Clasele sunt organizate într-o structură ierarhică arborescentă (de regulă cu o singură 
rădăcină) numită ierarhie de moştenire. Memoria şi comportamentul asociat cu 
instanțele unei clase este pus automat la dipoziția oricărei clase descendentă în 
structura arborescentă. 

Prin urmare caracteristicile de bază ale orientării-obiect sunt: 

e paradigma obiect-mesaj; 
e tipurile abstracte de date; 
e moştenirea; 


e identitatea obiectelor. 


1.2.1. Paradigma obiect-mesaj 

Universul computaţional al acestei paradigme este construit din obiecte; fiecare obiect 
răspunde la o colecţie determinată de mesaje. 

În programarea procedurală, rutinele sau funcţiile se apelează unele pe altele pentru a 
returna anumite date sau pentru a modifica nişte parametri de intrare. În modelul obiect-mesaj, în 
loc de data elementară avem un obiect capabil să proceseze cereri cunoscute ca mesaje. Aceste 
mesaje: 

e  potcere obiectului să efectueze “ceva” şi să returneze un rezultat; 

e pot modifica starea obiectului (adică pot modifica valorile unor proprietăţi ale 

obiectului). 

Acţiunea (execuţia) în programarea orientată-obiect este inițiată prin transmitarea unui 
mesaj către un agent (un obiect) responsabil de efectuarea respectivei acţiuni. Mesajul codifică 
cererea unei acțiuni şi este însoțit de informaţii adiţionale (argumente) necesare pentru a duce la 
bun sfârşit acţiunea indicată. Receptorul este obiectul către care este trimis mesajul. Dacă 
receptorul acceptă mesajul, acceptă implicit şi responsabilitatea de a efectua acțiunea indicată. 
Ca răspuns la mesaj receptorul va executa o anumită cerere pentru a satisface cererea. 

Un principiu esenţial al acestei paradigme este ascunderea informaţiei vizavi de 
transmiterea mesajelor, cu alte cuvinte clientul care trimite cererea nu are nevoie (şi uneori nici 
voie) să cunoască mijloacele efective prin care este onorată cererea. 

Din perspectiva abstractizării ascunderea informaţiei (information hiding) reprezintă 
omisiunea intenționată a detaliilor în dezvoltarea reprezentării unei abstracţiuni. 

Principiul ascunderii informaţiei se regăseşte şi în programarea prin limbajele 
convenţionale (programarea structurată) sub forma apelurilor de proceduri (sau funcții). Există 
însă două diferenţe: în primul rând apelul unei proceduri nu desemnează în mod explicit un 
receptor, iar în al doilea rând în programarea orientată-obiect interpretarea mesajului (metoda 
folosită pentru a răspunde cererii transmise) este determinată de receptor putând varia astfel prin 
raportarea la receptori diferiți. De obicei, receptorul efectiv al unui mesaj dat nu este cunoscut 
decât în momentul execuţiei (la runtime), aşa încât determinarea metodei care trebui invocată nu 
este conoscută până la acel moment. Această situație este cunoscută sub numele de legarea 
întârziată (late binding) între mesaj (numele funcției sau procedurii) şi fragmentul de cod 
(metoda) folosită pentru a răspunde cererii exprimate prin mesajul dat, în contradicție cu legarea 
în momentul compilării (early-binding sau compile-time binding sau link-binding) a numelui cu 


fragmentul de cod din apelul clasic de proceduri. 


1.2.2. Tipuri abstracte de date 

Multe limbaje (chiar procedurale) dau posibilitatea utilizării unor tipuri de date definite 
de utilizator”. Dar programatorii au simţit nevoia introducerii unor noi tipuri, care să înglobeze 
pe lângă valori (care dau starea) şi comportamentul şi să ofere o interfaţă pentru accesarea stării 
şi comportamentului. Faptul că utilizatorul se serveşte exclusiv de această interfață şi percepe 
tipul de dată respectiv ca pe o “cutie neagră" a sugerat termenul de tip abstract de dată (pe scurt, 
TADO). 

Tipurile abstracte de date definesc atât structura obiectului (aparenţa), cât şi 
comportamentul său (care mesaje îi sunt aplicabile). Se ascunde astfel reprezentarea internă a 
obiectului de mediul înconjurător şi se protejează algoritmii interni care implementează 
comportamentul obiectului”. Termenul de “ascunderea informaţiei” este cunoscut în teorie sub 
denumirea de încapsulare. Prin urmare principiul ascunderii informației oferă posibilitatea 
obținerii unor abstracțiuni cu stare şi comportament autonom. 

Limbajele care implementează tipurile abstracte de date oferă construcții pentru definirea 
structurilor de date şi totodată a operațiilor utilizate pentru manipularea instanțelor acestor 
structuri de date. În plus, manipularea instanţelor unui anumit tip are loc numai prin operaţiile 
asociate tipului respectiv. 

Exemple de TAD: modulul (limbajul Modula-2), clusterul (limbajul CLU), pachetul 
(limbajul Ada), clasa (C++, Smalltalk, FoxPro), modulul-clasă (Visual Basic). 


1.2.2.1. Interfaţă şi implementare 
În domeniul dezvoltării aplicaţiilor software, pentru a desemna distincţia dintre aspectele 
funcționale (ce trebuie făcut, ce se poate obţine sau ce se aşteaptă ca rezultat) şi apectele 


5 În BASIC putem crea un tip de dată definit de utilizator cu TYPE...END TYPE, iar în C cu struct. 
* În engleză, ADT (de la Abstract Data Type). 
7 Algoritmii respectivi pot fi chiar rescrişi ulterior pentru a eficientiza codul. Interfața însă nu mai trebuie 


modificată dacă deja folosim respectivul TAD într-un program. 

procedurale (cum se realizează) ale unei sarcini anume se folosesc termenii interfață şi 
implementare. O interfaţă descrie ce este desemnat să facă un sistem. Aceasta reprezintă viziunea 
externă, viziunea pe care trebuie să o înțeleagă utilizatorii. Interfața nu precizează nimic cu 
privire la modul în care ar trebui efectuată respectiva sarcină. Aşa încât pentru a-şi dobândi 
funcționalitatea desemnată (descriptiv), o interfață trebuie să-şi găsească o implementare 
corespunzătoare care întregeşte abstracțiunea luată în considerare. 

Distincția dintre interfață şi implementare nu numai că simplifică înțelegerea unei 
probleme la un nivel de abstractizare mai înalt (din moment ce specificația descriptivă a unei 
interfețe este mult mai simplă decât descrierea oricărei implementări particulare) ci deschide şi 
posibilitatea interschimbării componentelor software. 

Faptul că interfețele descriu serviciile oferite de o componentă software fără a descrie 
tehnicile folosite pentru implementarea lor conduce la formalizarea unei viziuni a serviciilor în 
descrierea sistemelor. 


1.2.2.2. Clase 
Clasa este conceptul cel mai des utilizat pentru implementarea tipurilor abstracte de date 
în limbajele OO. 
Aristotel a fost probabil primul care a început un studiu serios al noțiunii de clasă sau tip. 
El vorbea despre "clasa peştilor" şi "clasa păsărilor", pentru a încadra obiecte unice în categorii 
de obiecte care au caracteristici comune. 

Cuvintele clasă şi tip sunt adesea folosite ca sinonime. 

O definiție minimală a clasei include: 

e numele clasei; 

e operațiile externe pentru manipularea instanțelor clasei (adică metodele) - referite ca 
interfață, plus codul care implementează metodele clasei + într-un cuvânt, 
implementare (din exterior, metodele sunt accesibile prin semnătura lor); 

e reprezentarea internă, care păstrează valorile diferitelor stări ale instanţelor unei clase, 
cu alte cuvinte atributele sau proprietățile; valorile acestora variază pentru fiecare 
instanță a clasei. 


Iată o reprezentare în pseudocod: 


clasa ContDeActiv 
variabile: 
Simbol 
Denumire 
Sold 
metode: 
CalculSoldNou() 
metoda CalculSoldNou (Sold, RulajD, 
RulajC) 
Sold=Sold+RulajD-RulajC 


Orice clasă trebuie să ofere un mecanism de creare a unor noi instanţe (obiecte) şi de 
distrugere a celor existente şi nefolosite (constructori şi destructori de obiecte). 
Deşi valorile variabilelor pot diferi de la o instanţă a clasei la alta, toate instanțele 


partajează codul care implementează interfaţa. In concordanță cu mecanismul încapsulării, 

variabilele de instanţă private nu pot fi accesate decât prin intermediul unor funcții explicit 
declarate ca publice. 


1.2.2.3. Compunerea 

Compunerea este o tehnică esențială în crearea unor structuri complexe pornind de la 
părți simple. Ideea este să se înceapă de la câteva forme primitive după care să se formuleze 
regulile după care formele existente să se combine pentru a obține noi forme. Cheia este ca prin 
compoziţie să se poată revalorifica oricând atât noile forme obţinute până la un moment dat cât şi 
formele primitive originale. Un exemplu classic al utilizării compoziției este modul în care prin 
intermediul bibliotecilor intefeţelor grafice se obține modul de afişare a ferestrelor. 

Declarea câmpurilor/membrilor/variabilelor din definiția unei clase ca fiind obiecte de 


tipuri implementate de alte clase nu desemnează altceva decât un mecanism de compunere. 


1.2.2.4. Containere şi extensii ale claselor 

Extensia unei clase corespunde tuturor obiectelor din acea clasă care au fost create şi nu 
au fost (încă) distruse. Cunoaşterea extensiei îşi dovedeşte utilitatea în cazul SGBD-urilor care 
prelucrează mari cantităţi de date. 

Un container poate fi definit ca o clasă generică, ale cărei instanțe sunt colecții de 
obiecte, manipulabile prin operații asociate. Pot fi subclase precum Set, Bag (multiset) sau List, 
fiecare cu metode specifice de acces, ca de exemplu reuniunea seturilor sau enumerarea 
obiectelor din colecție. 


Putem sumariza astfel avantajele tipurilor abstracte de date: 

e mai bună conceptualizare şi modelare a lumii reale; creşterea capacității de reprezentare şi de 
înțelegere; categorizarea obiectelor pornind de la structuri şi trăsături de comportament 
comune; 

e creşterea robusteții sistemului informatic. Dacă limbajul de programare este tipizat, se poate 
evita apariția unor erori la execuţie. Restricţiile de integritate impuse datelor şi operațiilor 
ajută la menţinerea consistenţei datelor şi corectitudinii programelor; 

e sporirea performanței, prin optimizări în momentul compilării; 

e mai bună reflectare a semanticii datelor; 

e separarea implementării de specificaţie (interfață) — modificarea implementării nu va afecta 
interfaţa publică a tipului abstract de dată; 


e posibilitatea de a realiza sisteme extensibile, prin intermediul reutilizării. 


1.2.3. Moştenirea 

Pe lângă modelarea cât mai fidelă a realității, POO tinde de asemenea să realizeze 
extensibilitatea şi reutilizabilitatea software-ului. Tehnicile prin care acestea sunt posibile sunt 
compunerea (definită mai înainte) şi moştenirea. Moştenirea permite construcția de noi obiecte 
sau module de program — de exemplu, a unor clase — pe baza unei ierarhii de module existente. 
Aceasta elimină nevoia reproiectării şi rescrierii de programe “de la zero”. 

Prin urmare moştenirea oferă posibilitatea organizării abstracțiunilor (tipurilor) existente 


în ierarhii de clase specializate incremental. 

Din punctul de vedere al abstractizării compunerea şi moştenirea au efecte similare: se 
elimină anumite detalii, concentrarea rămând asupra unor mai puţine caracteristici care trebui 
implementate la nivelul următor. 

Diferenţa dintre compunere şi moştenire rezidă din faptul că nivelul de abstractizare mai 
specializat este reprezentativ pentru nivelul de abstractizare mai general în cazul moştenirii. 
Adică printre caracteristicile nivelului specializat se regăsesc şi toate caracteristicile nivelului 
mai general (excepţiile desemnând suprascrierile unor trăsături din clasele de bază). Prin 
compunere se împrumută numai funcționalitate, prin moştenire poate împrumuta eventual şi 


implementarea. 


Noile clase pot moşteni atât comportamentul (metode, funcţii) cât şi reprezentarea 
(variabile, atribute) de la clasele existente. 

Moştenirea îşi are rădăcinile în cercetările legate de inteligenţa artificială. În 1968, Ross 
Quillian a prezentat modelul teoretic al memoriei asociative (unul dintre primele modele de rețea 
semantică). O reţea semantică se compune din noduri care reprezintă obiecte şi din legături 
reprezentând relaţii (de tip is-a şi has-a). 

În limbajele de programare OO vorbim despre moştenirea de clasă (se creează o clasă 
derivată pe seama unei/unor clase părinte sau superclase ori clase de bază — cu alte cuvinte, prin 
specializare). 

Ex.: clasa de bază este comunitatea academică, iar clasele derivate sunt studenti şi profesori. 


Să reținem că moştenirea are două aspecte: structural şi comportamental. 


Avantaje ale moştenirii: 
e oferă un model natural pentru organizarea informației); 
e permite partajarea codului (implementării) şi interfeței; 


e permite claselor să fie definite pe baza ierarhiilor existente şi nu de la zero. 


1.2.4. Polimorfismul 

Polimorfismul este un alt concept-cheie al POO, în strânsă relaţie cu moştenirea şi cu 
ierarhiile de clase. A fost definit iniţial de Christopher Strachey (1967). 

Polimorfismul se defineşte ca fiind capacitatea unei metode de a se aplica obiectelor din 
diferite clase. 

Polimorfismul ad-hoc se referă la faptul că idetificatorul unei proceduri sau metode 
desemnează mai mul decât o singură procedură (fragment de cod). 

Polimorfism pur se referă la caracteristica unei funcţii singulare de a putea fi executată cu 


argumente de tipuri de diferite. 


In practică se simte adesea necesitatea redefinirii unei metode pentru a-i da o 
implementare specifică pentru clasa derivată. Această implementare va ţine cont şi de 


proprietățile locale (nemoştenite) ale clasei. Deci operația redefinită (overridden) va avea acelaşi 

nume cu cea din clasa de bază, dar implementare diferită în clasa derivată. Despre redefinire sau 
suprascriere am vorbit mai sus, iar unii autori numesc suprascrierea polimorfism ad-hoc. 

Prin mecanismul de legare întârziată (late binding), la momentul execuţiei se alege 
corpul (implementarea) adecvat(ă) metodei. În programul-client, în etapa codării (scrierii 
programului), este suficientă invocarea numelui metodei. Prin aceasta se elimină nevoia 
modificării programelor utilizatoare de obiecte, în cazul apariţiei de clase derivate. 

Legarea întârziată reprezintă mecanismul prin care se pot adăuga noi tipuri în ierarhia de 
clase, fără a modifica programele de bază în care pot fi implicate în prelucrări. 

După cum am precizat la un moment dat, în programarea orientată-obiect interpretarea 
mesajelor se poate realiza diferit funcțiile de tipurile diferite de obiect care ar putea recepționa 
acel mesaj. Prin urmare, comportamentul rezultat şi răspunsul obținut depind de obiectul 
receptor. Legarea aceastei caracteristică de mecanismul de moştenire duce la situaţii în care 
aceeaşi metodă (definită iniţial pentru un anume tip, cu anumite argumente) va conduce la 
rezultate diferite. Prin moştenire o aceeaşi metodă va fi disponibilă tuturor claselor care derivă 
din clasa în care aceasta a fost definită iniţial. Însă funcţie de natura lor, anumite subclase pot 
rescrie metoda respectivă ca implementare, lăsând însă nemodificată semnătura ei (restricția de 
moştenire). Prin urmare acelaşi mesaj poate determina funcţie de obiectul care-l recepționează 


comportamente distincte. Astfel de comportamente se numesc polimorfice. 


Avantajele polimorfismului sunt evidente şi reprezintă un alt atu al programării 
obiectuale faţă de programarea clasică (procedurală). Ele pot fi exemplificate în tabelul de mai 
Jos, în care, în pseudocod, este descris procesul de calcul al salariului unui angajat. S-a 


considerat că algoritmul de calcul este specific funcţiei angajatului respectiv. 


1.2.5. Identitatea obiectelor 

Dacă tipurile abstracte de date şi mecanismul moştenirii modelează şi organizează 
obiectele din punct de vedere al tipurilor sau claselor, identitatea obiectelor le organizează în 
spațiul manipulat de un program OO. 

Identitatea este proprietatea unui obiect de a se distinge de toate celelalte. Cea mai uzitată 
tehnică de identificare a obiectelor în limbajele de programare este de a le înzestra cu nume 
definite de utilizator. 

În programarea “clasică” nu există suport pentru identitatea obiectelor, atât timp cât se 
poate face referire la variabile fără ca acestea să fie legate de obiecte (putem invoca o variabilă 
strNume sau o variabilă dDataNasterii). În acest caz trebuie specificat dacă ele (variabilele) se 
referă sau nu la acelaşi obiect. 

În limbajele OO, acest dezavantaj nu mai apare, datorită introducerii operatorului “= =”, 
care testează identitatea a 2 obiecte şi nu egalitatea din punct de vedere al conținutului, ca în 
cazul operatorului “=”. 

Avantaje ale identității obiectelor: 

e se asigură reprezentarea directă a unor spații de obiecte; 


e nu se pune problema menținerii restricției de integritate referențială; 

e diferitele operaţii asociate cu identitatea obiectelor oferă funcționalități avansate pentru 


manipularea obiectelor. 


